CELEX: 32007D0011
Language: hu
Date: 2006-12-20 00:00:00
Title: A Bizottság határozata ( 2006. december 20. ) a Szardínián (Olaszország) a vaddisznók afrikai sertéspestisének a felszámolására vonatkozó terv jóváhagyásáról szóló, 2005. május 2-i 2005/362/EK bizottsági határozat módosításáról (az értesítés a C(2006) 6718. számú dokumentummal történt)

12.1.2007   
            
            
               HU
            
            
               Az Európai Unió Hivatalos Lapja
            
            
               L 7/19
            
         
      A BIZOTTSÁG HATÁROZATA
   
   (2006. december 20.)
   a Szardínián (Olaszország) a vaddisznók afrikai sertéspestisének a felszámolására vonatkozó terv jóváhagyásáról szóló, 2005. május 2-i 2005/362/EK bizottsági határozat módosításáról
   (az értesítés a C(2006) 6718. számú dokumentummal történt)
   (Csak az olasz nyelvű szöveg hiteles)
   (2007/11/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EGK irányelv módosításáról szóló, 2002. június 27-i 2002/60/EK tanácsi irányelvre (1) és különösen annak 16. cikke (1) bekezdésére,
   mivel:
   
               (1)
            
            
               A Szardínián (Olaszország) a vaddisznók afrikai sertéspestisének a felszámolására vonatkozó terv jóváhagyásáról szóló, 2005. május 2-i 2005/362/EK bizottsági határozat (2) jóváhagyta a Szardínián a vaddisznók afrikai sertéspestisének a felszámolására vonatkozó tervet.
            
         
               (2)
            
            
               Olaszország tájékoztatta a Bizottságot a terv végrehajtásának eredményeiről és a járvány Szardínia területén való sikeres visszaszorításáról.
            
         
               (3)
            
            
               Ezért helyénvaló újra meghatározni a vonatkozó területeket és különösen Szardíniának azt a magas fertőzési kockázatot jelentő területét, ahol végre kell hajtani a felszámolásra vonatkozó tervet.
            
         
               (4)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/362/EK határozat I. melléklete helyébe az e határozat mellékletében szereplő szöveg lép.
   2. cikk
   E határozat címzettje az Olasz Köztársaság.
   
      Kelt Brüsszelben, 2006. december 20-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 192., 2002.7.20., 27. o.
   
      (2)  HL L 118., 2005.5.5., 37. o.
   
      MELLÉKLET
      
         
            „I. MELLÉKLET
            Szardínia (Olaszország) azon területei, ahol végre kell hajtani a felszámolásra vonatkozó tervet
            A.   Fertőzött övezet
            Nuoro megyében Montarbu körzetének területe, Arzana, Gairo, Osini, Seui és Ussassai településekhez tartozó területek egy részén.
            B.   Magas fertőzési kockázatot jelentő terület
            
                        (a)
                     
                     
                        Nuoro megyében a következő települések területe: Aritzo, Arzana, Atzara, Austis, Bari Sardo, Baunei, Belvi, Bitti, Cardedu, Desulo, Dorgali, Elini, Fonni, Gadoni, Gairo, Galtelli, Girasole, Ilbono, Irgoli, Jerzu, Lanusei, Loceri, Loculi, Lotzorai, Lula, Meana Sardo, Onani, Onifai, Orgosolo, Orosei, Osidda, Osini, Ovodda, Seui, Sorgono, Talana, Tertenia, Teti, Tiana, Tonara, Tortoli, Triei, Ulassai, Uzulei, Ussassai és Villagrande Strisaili;
                     
                  
                        (b)
                     
                     
                        Sassari megyében a következő települések területe: Ala' dei Sardi, Anela, Budduso', Bultei, Nughedu di San Nicolo' és Pattada.
                     
                  C.   Megfigyelési körzet
            Szardínia területe az A. és B. pontokban említett területek kivételével.”